།རྣལ་འབྱོར་མ་བཞིའི་ཁ་སྦྱོར་ཧེ་རུ་ཀའི་མན་ངག་རྣམ་
ངེས་དང་བཅས་པ་བཞུགས་སོ། །
ད་ནི་རྣལ་འབྱོར་མ་བཞིའི་ཁ་སྦྱོར་གྱི་མན་ངག་བཤད་པར་བྱ་སྟེ། དེའི་བསྐྱེད་རིམ་གྱི་
མན་ངག་ནི་བདེ་མཆོག་རྩ་བའི་རྒྱུད་ལ་སོགས་པ་ལྟར་རོ། །དེ་ནས་རྫོགས་པའི་རིམ་པ་ཁ་སྦྱོར་
བཞིའི་ཁྲིད་བཤད་པར་བྱ་སྟེ། དེ་ལ་རྒྱུ་རྒྱུད་ལྟ་བས་མཐའ་དཔྱད་པ་དང་། ཐབས་རྒྱུད་སྒོམ་
པས་ཉམས་སུ་བླང་བ་དང་། དེ་ལས་འབྲལ་རྒྱུད་འཁོན་དུ་གྱུར་པའི་ཚུལ་ལོ། །དེ་ལ་དང་བོ་
བསྐྱེད་རིམ་གྱི་བསྙེན་སྒྲུབ་མཐར་ཕྱིན་པའམ། ཏིང་ངེ་འཛིན་ལས་སུ་རུང་བའི་སྔགས་པ་འཁོར་
འདས་དབྱེར་མེད་ཀྱི་ལྟ་བ་དོན་དུ་གཉེར་བས། བླ་མ་ཕྱག་དང་མནྜལ་རྒྱས་པར་ཕུལ་ཏེ། ཀུན་
མཁྱེན་ཡེ་ཤེས་ཕུང་བོ་ཅན། །ཞེས་པ་ལ་སོགས་པས་ལན་གསུམ་གསོལ་བ་འདེབས་པར་བྱེད་པ་
ལ། བླ་མས་འདི་སྐད་ཅེས། འབྲས་བུ་རྫོགས་པའི་སངས་རྒྱས་ཐོབ་པར་བྱ་བའི་ཕྱིར་ཐབས་
བསྒོམ་པ་ལ། རྒྱུ་རྒྱུད་ཤེས་དགོས་ལ། དེ་ཡང་རྒྱུ་རྒྱུད་ཀུན་གཞི་ནི་འགྲོ་བ་ཐམས་ཅད་ལ་ལུས་
དྭངས་མ་སྐུ་རྡོ་རྗེ་ཞེས་བྱ་བ་སྐྱེ་འཆི་དང་བྲལ་བ་གཙོ་བོར་རྩ་དབུ་མ་ལ་གནས་ཤིང་།
ཐམས་ཅད་ལ་ཡང་སྲོག་གམ། དབང་བོའམ། བདག་པོའི་ཚུལ་གྱིས་ཁྱབ་པ་དང་། ངག་དྭངས་
མ་གསུང་རྡོ་རྗེ་ཞེས་བྱ་བ་འགྲོ་འོང་གི་རྩོལ་བ་ཐམས་ཅད་དང་བྲལ་བ། གཙོ་བོར་རྩ་དབུ་མའི་
ཐིག་ལེ་ལ་ཁྱབ་ཅིང་ལུས་ཐམས་ལ་ཡང་སྲོག་གམ། དབང་བོའམ། བདག་པོའི་ཚུལ་གྱིས་ཁྱབ་
པ་སྟེ། སྙིང་བོར་གྱུར་པ་རང་སྲོག་ལས། འཇིག་རྟེན་འདི་ན་གཞན་སུའང་མེད། ཅེས་པ་ཡང་དེ་
ལུས་
416

༄༅། །རྣལ་འབྱོར་མ་བཞིའི་ཁ་སྦྱོར་ཧེ་རུ་ཀའི་མངོན་རྟོགས་སོགས་བཞུགས་སོ། །
ཉིད་དོ། །རྟེན་པའི་ཀུན་གཞི་ནི། ཡིད་དྭངས་མ་ཐུགས་རྡོ་རྗེ་ཞེས་བྱ་བ་ཟུང་འཛིན་ཐམས་ཅད་
དང་བྲལ་བ།
གཙོ་བོར་རྩ་དབུ་མའི་དྭངས་མ་ལ་གནས་ཤིང་ལུས་ཐམས་ཅད་ལ་ཡང་སྙིང་བོའམ་
འཆགས་རྩིའི་ཚུལ་དུ་ཁྱབ་པ་སྟེ། དེ་ལྟ་བུའི་སྐུ་གསུང་ཐུགས་མི་ཕྱེད་པའི་རྡོ་རྗེ་མངའ་བའི་
སྐྱེས་བུ་དེ་དག་རྡོ་རྗེ་འཛིན་པ་ཞེས་བྱའོ། །ཅིའི་ཕྱིར་ཀུན་གཞི་ཞེས་བྱ་ཞེ་ན། འཁོར་འདས་
གཉིས་ཀའི་གཞིར་གྱུར་པའི་ཕྱིར་ཏེ། ཐབས་ཀྱིས་མ་ཟིནན་འཁོར་བ་འགྲུབ་པར་བྱེད་ལ།
ཐབས་ཀྱིས་ཟིན་ན་མྱང་འདས་འགྲུབ་པར་བྱེད་པ་ཡིན་ཏེ། མ་རིག་པའི་རྐྱེན་གྱིས་ཆགས་སྡང་
སོགས་བསྐྱེད་དེ། འཁོར་བ་འགྲུབ་ལ་ལམ་གྱི་དབང་གིས་མྱང་འདས་འགྲུབ་པར་བྱེད་པ་སྟེ།
རྒྱས་པར་ཁྲིད་ཀྱི་ལུང་སྦྱོར་ལས་ཤེས་པར་བྱའོ། །ཐབས་རྒྱུད་སྒོམ་པས་ཉམས་སུ་བླང་བའི་ཁྲིད་
ལ། སྐུའི་ཁ་སྦྱོར་གྱི་ཁྲིད་ནི། དང་བོར་བསམ་གཏན་གྱི་ཡན་ལག་དགུ་བྱས་ཏེ། དེ་ལ་སྦྱང་བ་
གསུམ་ནི་སྒོ་གསུམ་ལྷུག་པར་བཞག་ཅིང་། མི་དགེ་བ་དང་། ལུང་མ་བསྟན་དུ་མ་ཟད། དགེ་
བའི་ལས་ལ་རྩོལ་བ་ཡང་བཏང་ནས་འབད་རྩོལ་མེད་པར་བཞག་པས་ཆུ་མ་རྙོགས་ན་དྭངས་པ་ལྟར།
སྒོ་གསུམ་དྭངས་པར་འགྱུར་ལ། དེ་ནས་ཁྱད་པར་དུ། མགོ་བོ་འབྱིང་བ་བསྒྱུར་བྱ་ཞིང་། །ལག་པ་
གཉིས་ནི་སོ་སོར་གཡབ། །རྐང་བ་གཉིས་ཀྱང་དྲག་ཏུ་སྤྲུག །ཡན་ལག་ལྔ་ཡི་སྦྱང་བ་འོ། །ཞེས་
པ་ལག་ལེན་ཇི་ལྟ་བར་ལུས་སྦྱང་བྱ་སྟེ། འབྱོངས་པའི་ཚད་ནི། ལུས་བདེ་ཞིང་ཡང་བ་དང་། རླུང་
འཇམ་པ་དང་། སེམས་གསལ་བ་ཡིན་ནོ། །གནད་ལ་དབང་བ་གསུམ་གྱི་ལུས་གནད་ནི་ལུས
དཀྱིལ་ཀྲུང་ཙོག་པུ་གང་བདེ་ལས། དཀྱིལ་ཀྲུང་ལྟར་ན་སེམས་དཔའི་དཀྱིལ་ཀྲུང་ལག་པ་མཉམ་
བཞག་གི་ཕྱག་རྒྱ་བཅའ། ཙོག་པུ་ལྟར་ན་རྐང་བ་གཉིས་སྣོལ་ནས། རྐང་བ་གཉིས་ནག་པོ་ཆེ་
དང་གསུམ་བསྐྱེད་པུས་བཙུགས་པ་བཞིན་མཉམ་ཐང་བཏང་སྟེ། ཅིག་ལ་ལྕིད་སྐུར་ནམི་ཟུག་
པ་ཡིན། ལག་པ་སྒོམ་ཐག་གི་ཕྱག་རྒྱ་ཐབས་འགལ་གྱི་ཕྱག་རྒྱ་བཅའ། དེ་གཉིས་ཀ་ལ་མགོ་བོ་
417

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཅུང་ཟད་སྐུལ། མིག་སྣ་རྩེར་དབབ། ལྕེ་རྐན་ལ་སྦྱར་སོ་དང་མཆུ་མཉམ་པོ་སྦྱོར། དེ་དག་ཀྱང་ན་
སོ་གཞོན་པ་དང་། ནམ་ཟླ་སྟོན་དཔྱིད་དྲོད་དང་། ཚད་པ་ཤས་ཆེ་བའི་དུས་ཐམས་ཅད་དུ་གཙོ་
བོར་དཀྱིལ་ཀྲུང་། རྒན་པ་དང་། ནམ་ཟླ་དགུན་དང་། ནད་རླུང་དང་། གྲང་བ་དང་། བད་ཀན་
ཤས་ཆེ་བ་དང་། གྲང་བ་ཤས་ཆེ་བ་ཐམས་ཅད་དུ་ཙོག་པུ་ལ་སློབ་བོ། །དེ་ཡང་ལུས་གནད་ལ་
དབབ་པས་རྩ་མི་འཁྲུག དེས་སེམས་གནས་པའི་ཏིང་ངེ་འཛིན་ནི་ཤུགས་ཀྱིས་བསྐྱེད་དེ། ཁང་
བ་རྩིག་པའི་འགྲམ་དང་འདྲའོ། །
དེ་ནས་སྣ་སྒོ་ནས་རླུང་དྲག་ཏུ་ཕྱིར་བུད་དེ། ངག་གནད་ལ་དབབ་པ་ཁང་བའི་མི་གཙང་
བ་ཕྱག་དར་བྱེད་པ་དང་འདྲའོ། །དེ་ནས་རླུང་དང་བོར་རྩོལ་མེད་དུ་བཞག་པར་བྱ་སྟེ། རྡུལ་
འཚུབ་ཞི་བར་བྱེད་པ་དང་འདྲའོ། །དེ་ནས་སེམས་དར་ཅིག་ལྷོད་གློད་འཇོག་པ་ནི་སེམས་གནད་
ལ་དབབ་པ་སྟེ། རྟ་བང་གཏོད་ཁར་དབུགས་འདོན་པ་དང་འདྲའོ། །དེ་ནས་སྔོན་དུ་འགྲོ་བའི་
སྒོམ་པ་གསུམ་གྱི་དང་བོ། །བསགས་པའི་ལས་ཐམས་ཅད་གཞན་དོན་དུ་སྒྱུར་བ་དང་། ཐེག་པ་
ཆེན་པོའི་ལམ་དུ་སྦྱོར་བའི་ཕྱིར། བྱང་ཆུབ་ཀྱི་སེམས་སྒོམ་པ་སྟེ། སེམས་ཅན་ཐམས་ཅད་ཀྱི་
དོན་དུ་སངས་རྒྱས་འཐོབ་པར་བྱའོ་སྙམ་དུ་བསམ་པའོ། །དེ་ནས་ཚོགས་རྫོགས་པའི་ཡན་ལག་
དུ་མ་སྒོམ་པ་ནི། བླ་མ་སྤྱི་བོར་བསྒོམས་ནས་མོས་གུས་དྲག་ཏུ་བྱེད་པའོ། །དེ་ནས་ཐ་མལ་གྱི་
རྟོགས་པ་སྤང་བའི་དོན་དུ་གསུམ་པ་ལྷ་སྒོམ་པ་ནི། ཨོཾ་ཨཱཿཧཱུཾ། སརྦ་ཝི་ར་ཡོ་གི་ནཱི་ཀཱ་ཡ་ཝཱ་ཀ་
ཙི་ཏ་བཛྲ་བྷཱ་ཝ་ཨཱཏྨ་ཀོ་ཧཾ། ཞེས་པའི་སྔགས་བརྗོད་དེ། ས་འོག་ས་སྟེང་ས་བླའི་སྣོད་ཐམས་ཅད་
གཞལ་ཡས་ཁང་དང་།
བཅུད་ཐམས་ཅད་ལྷ་མོར་ཕྱི་ནང་གསང་བའི་སྐུ་གསུང་ཐུགས་ཀྱི་
དཀྱིལ་འཁོར་བརྟེན་པར་བཅས་པ་ཐབས་དང་ཤེས་རབ་གཉིས་སུ་མེད་པ་སྐད་ཅིག་གིས་
གསལ་བཏབ་སྟེ། དེ་རྣམས་ནི་གཙོ་བོར་སྐུ་དབྱིབས་ཀྱི་རྣལ་འབྱོར་རོ། །ངག་སྔགས་ཀྱི་རྣལ་
418

།རྣལ་འབྱོར་མ་བཞི
༼ཧེཏི
རྟོགས་སོགས་བཞུགས་སོ།
འབྱོར་ནི། ལྷ་ཐམས་ཅད་ཀྱི་སྐུ་གསུང་ཐུགས་མི་ཤིགས་པ་གསུམ་གསལ་གདབ་ཅིང་། རྒྱུན་
ཆགས་གསུམ་དྲན་པར་བྱ་སྟེ། ༀ་ཧཱུཾ་ཧྰུཾ་ཧཱུཾ་ཧཱུཾ་ཕཊ། ཅེས་པ་ཡིད་ཀྱི་བཟླས་པ་རྒྱུན་ཆགས་སུ་
བྱས་ནས། རླུང་སྲོག་རྩོལ་དང་དགང་བའི་ཡན་ལག་གང་རུང་གིས་ཉམས་སུ་བླང་ངོ་། །སེམས་
ཉིད་ཀྱི་བསམ་གཏན་ནི། འབྱུང་བ་ལྔའི་ལུས་ནམ་མཁའ་ལྟར་རང་བཞིན་གྱིས་རྣམ་པར་དག་
པས་དྭངས་ཤིང་ཐོག་པ་མེད་པར་མུ་བཞིའི་སྒྲོ་འདོགས་ཐམས་ཅད་ཤེས་རབ་ཀྱིས་བཅད་ནས་
མི་རྟོག་པ་ལ་བཞག་པའམ། ཡང་ན་དབང་ཡུལ་གློ་བུར་བ་ཐམས་ཅད་ནམ་མཁའ་ལ་སྤྲིན་ཡལ་
བ་ལྟར་འོད་གསལ་གྱི་དང་དུ་བསྡུས་ཏེ། དབང་ཡུལ་གྱི་འཕྲོ་བ་ཐམས་ཅད་བཀག་ནས། ཀུན་
གཞི་རྣམ་པར་མི་རྟོག་པའི་ངང་ལ་གཞག་པར་བྱའོ། །
ཡོན་ཏན་བདེ་སྟོང་གི་རྣལ་འབྱོར་ནི། དབང་བོ་ལྔ་ཡུལ་ལ་འཕྲོས་པ་ན། མེ་ལོང་གི་
གཟུགས་བརྙན་ལྟར་གསལ་ཞིང་དྭངས་ལ་རྙོག་པ་མེད་པར་ཤེས་པའི་སྒོ་ནས་དབང་བོ་དྭངས་མ་
ཤེལ་ལྟར་དྭངས་པའི་ཐིག་ལེའི་ནང་དུ་སྐྱེ་མཆེད་ཀྱི་ལྷ་ཡབ་ཡུམ་ཁ་སྦྱོར་དགའ་བཞི་སྙོམས་
འཇུག་མཛད་པས་ལྷ་ཐམས་ཅད་བདུར་རྩིའི་འོ་མ་ལྟ་བུའི་ཕྲ་ཞིང་ཐོག་མ་མེད་པ་དབང་བོའི་
བཅུད་ལེན་གྲུབ་པ་ལྟར་བདེ་བས་གང་བར་བསྒོམ་པར་བྱའོ། །འཕྲིན་ལས་མཆོད་སོགས་ཀྱི་
རྣལ་འབྱོར་ནི། དེ་ལྟར་མཉམ་རྗེས་ཟུང་འཇུག་ཏུ་ལེགས་པར་གོམས་པས་བདེ་ལེགས་ཡིད་མར་
རླུང་སེམས་འདུས་ནས་ལྷུན་གྱིས་གྲུབ་པས། སྒོ་གསུམ་གཉིས་སུ་མེད་པའི་དེ་ཁོ་ན་ལ་འཇུག་
པ་ན། མངོན་དུ་ཕྱོགས་པས་ཡིད་བདེ་བའི་མཚན་ཉིད་ལྷུན་གྱིས་གྲུབ་པ་དང་། དེ་ཁོ་ན་ཉིད་ལ་
ཞུགས་པས་ལུས་ཤིན་ཏུ་སྦྱངས་བའི་བདེ་བ་ཆེན་པོས་དབང་བོ་ཤིན་ཏུ་ཚིམ་པའི་མཆོད་པ་
འཐོབ་ལ། དེའི་ཚེ་འཁོར་ལོ་བཞི་རིགས་བཞི་རྣལ་འབྱོར་གྱིས་ཞི་སོགས་ཀྱི་ལས་རྣམས་འབད་
པ་མེད་པར་བྱེད་དོ། །གསུང་གི་ཁ་སྦྱོར་གྱི་ཁྲིད་ལ་གཉིས་སྟེ། ཐབས་རླུང་གི་རྣལ་འབྱོར་དང་།
419

་པཎ་ཆེན་གྱི་གསུང་འབུམ་ཆེན་མོ།
ཐབས་བྱུང་གཏུམ་མོའི་རྣལ་འབྱོར་རོ། །ཐབས་བྱུང་གི་རྣལ་འབྱོར་ལ་གསུམ་སྟེ། འཇམ་རླུང་
དང་། བར་རླུང་དང་། དྲག་རླུང་ངོ་། འཇམ་རླུང་ནི། རླུང་ཉི་ཁྲི་ཆིག་སྟོང་དྲུག་བརྒྱའི་རྡོ་རྗེའི་
བཟླས་པ་ཉིན་མཚན་དུ་བྱ་སྟེ། དེ་ཡང་བསམ་གཏན་གྱི་ཡན་ལག་སྔོན་དུ་སོང་བས། རླུང་ནང་དུ་
འཇུག་པ་ༀ། གནས་པ་ཨཱཿ ཕྱིར་འགྲོ་བ་ཧཱུཾ། ཞེས་དྲན་པར་བྱ་ཞིང་དེ་ཡང་སངས་རྒྱས་ཐམས་
ཅད་ཀྱི་གཉུག་མའི་སྐུ་གསུང་ཐུགས་སུ་ཤེས་པར་བྱས་ནས་བཟླ་ཞིང་། ཟས་ཟ་བ་སོ
ཁྭ་བ་སོགས་དང་།
གཉིད་ལོག་པའི་སྐབས་སུ་རླུང་སྔགས་ཀྱི་དོན་ལ་སྒྲོ་སྐྱུར་མུ་བཞིའི་ཤེས་རབ་ཀྱིས་བཅད་ནས།
རྣམ་པར་མི་རྟོག་པའམ། ཡང་ན་ནམ་མཁའ་ལྟར་འགྲོ་འོང་གནས་པ་ཐམས་ཅད་དང་བྲལ་བའི་
སྟོང་བ་ཉིད་ལ་བཞག་པས་རླུང་འགྲོ་འོང་གནས་པ་ཐམས་ཅད་ལྷུན་གྲུབ་རྡོ་རྗེའི་བཟླ་བར་
འགྱུར་རོ། །
དེ་ནས་བར་རླུང་ནི། མྱུར་དང་རྣམ་སྡུད་དལ་བ་ཅན་ཞེས་པའི་མན་ངག་གིས་རླུང་ཕྱིར་
འགྲོ་མྱུར་བར་དང་། སྡུད་པ་རང་བཞིན་པ་དང་གནས་པ་ཇེ་རིང་བྱ་ཞིང་སྔར་ལྟར་བཟླས་པ་བྱ་
སྟེ། རྩ་རླུང་བཟུང་བོ་རྣམས་འདི་ཉིད་ཀྱིས་དྷ་ཏིར་ཆུད་པར་འགྱུར་རོ། །དྲག་རླུང་ནི་བསམ་
གཏན་གྱི་ཡན་ལག་ཚང་བར་བྱས་ནས་སྒོ་ངའི་སྐོག་པ་འདྲ་བ། ཕྱི་དཀར་ལ་ནང་སེར་བ་ཞིག་གི་
ནང་དུ་རླུང་སིབ་སིབ་འགྲོ་བར་བསམ་ལ། མགོ་བོ་ཅུང་ཟད་ནང་དུ་སྒུལ་བར་བྱ་སྟེ། གཡས་ཀྱི་
གུང་མཛུབ་བརྩེགས་པས་སྣ་གཡས་བཀག་ལ་གཡོན་ནས་རིམ་གྱིས་རླུང་རྔུབ་ནས་རྫོགས་པ་
དང་། མགོ་བོ་གཡས་གཡོན་དུ་ལན་ཅིག་སྐོར་ཅིང་བསིགས། རླུང་གི་རྟ་མཆིལ་མ་གཅིག་སྒྲ་
མེད་དུ་མིད་ལ་རླུང་རྔུབ་ཚད་མནན། ལན་གཅིག་ལ་རླུང་རྫོགས་པར་རྔུབ་ཀྱི། ཡང་ཡང་མི་
རྔུབ་པ་དང་། མི་ཐུབ་པའི་ཚེ་སེམས་དམིགས་པ་མེད་པར་དལ་བུས་ཕྱིར་གཏོང་བ་གནད་དུ་
ཆེའོ། །དེ་ལྟར་སྦྱངས་པས་རླུང་ཇི་ལྟར་འདོད་པར་ཟིན་ཅིང་། ན་ཚ་སོགས་མེད་ལ། བདེ་དྲོད་
420

།རྣལ་འབྱོར་མ་བཞིའི་ཁ་སྦྱོར་ཧེ་རུ་ཀའི་མངོན་རྟོགས་སོགས་བཞུགས་སོ། །
་་
ཀྱི་ཡོན་ཏན་མཐའ་དག་སྐྱེའོ། །ཐབས་བྱུང་གཏུམ་མོའི་རྣལ་འབྱོར་ལ། རྟེན་ཡེ་ཤེས་ལྷའི་རྣལ་
འབྱོར་ནི། བསམ་གཏན་གྱི་ཡན་ལག་དགུ་བྱས་ནས། ཆོས་ཉིད་འཁོར་འདས་དབྱེར་མེད་དུ་
བཤད་པ་ལྟར་སྟོང་བ་ཉིད་ལ་སོགས་པའི་རྣལ་འབྱོར་གྱིས་མུ་བཞིའི་སྒྲོ་འདོགས་ཐམས་ཅད་དེ།
རྣམ་པར་མི་རྟོག་པ་བསྒོམ་པར་བྱའོ། །
དེ་ནས་སེམས་ཅན་ཐམས་ཅད་ལ་སྙིང་རྗེ་ཆེན་པོའི་སེམས་ཀྱིས་ཆོས་ཀྱི་དབྱིངས་ཀྱི་ངང་
ལས་སྐད་ཅིག་གིས་ཀུན་རྫོབ་བྱང་ཆུབ་ཀྱི་སེམས་རྣམ་པར་དག་པའི་པདྨ་དང་ཟླ་བའི་དཀྱིལ་
འཁོར་དྲི་མ་ཐམས་ཅད་དང་བྲལ་བའི་དབུས་སུ་རང་ཉིད་ཡེ་ཤེས་ཀྱི་ལུས་ཅན་གྱི་ཡེ་ཤེས་སེམས་
དཔའ་སྐུ་མདོག་སྟོན་ཀའི་ཟླ་བ་འབུམ་ཕྲག་ཚོགས་པ་ལས་ཀྱང་ཆེས་དཀར་བ། ཉི་ཟླའི་ཕྱག་
གཉིས་ཀྱིས་རིག་མ་སྙིང་གའི་གནས་སུ་གཟིར་བའམ། འཚིར་བར་མཛད་པ། སེམས་དཔའི་
དཀྱིལ་ཀྲུང་གིས་རིག་མའི་པདྨ་ལ་གཞུག་པ། མཚན་དང་དཔེ་བྱད་ཀྱི་རྒྱན་ཐམས་ཅད་ཀྱིས་
བརྒྱན་པ། འོད་ཀྱི་རྣམ་པ་རུས་པ་དང་། རིན་པོ་ཆེའི་རྒྱན་དྲུག་གིས་བརྒྱན་པ། སངས་རྒྱས་ལྔའི་
ཅོ་པནཤིན་ཏུ་དྭངས་ཤིང་གསལ་ལ་ཐོགས་པ་མེད་པ། མེ་ལོང་གི་གཟུགས་བརྙན་ལྟ་བུ་བྱང་
ཆུབ་ཀྱི་སེམས་ཟླ་བའི་འོད་ཟེར་ནམ་མཁའ་མཉམ་པ། སྐུ་ལྟ་བས་ཆོག་མི་ཤེས་པ། གཟི་བརྗིད་
ཀྱིས་ཁམས་གསུམ་པོ་ཐམས་ཅད་ཟིལ་གྱིས་མནན་པ་བསྒོམ་པར་བྱའོ། །དེ་ནས་རང་གི་ལུས་
དྭངས་ཤིང་གསལ་བའི་ནང་དུ། ལྟེ་བ་སྤྲུལ་བའི་འཁོར་ལོ། སྙིང་ག་ཆོས་ཀྱི་འཁོར་ལོ་མགྲིན་པ་
ལོངས་སྤྱོད་ཀྱི་འཁོར་ལོ། སྤྱི་བོ་བདེ་བ་ཆེན་པོའི་འཁོར་ལོ་རྣམས་འོད་ཀྱི་རྣམ་པ་ལྟར་བཀྲ་བར་
ཤར་ཞིང་། ཁྱད་པར་སྙིང་ག་ཆོས་ཀྱི་འཁོར་ལོ་པདྨ་ཆུ་ཤིང་གི་མེ་ཏོག་ལྟ་བུ་ཡུ་བ་བརྐྱངས་ཤིང་
སྦས་པས་སྟོང་བ། ཅུང་ཟད་ཁ་ཕྱེ་བ། དེ་ཡང་རྩ་དབུ་མའི་ཡུ་བ་ལྟེ་བར་ཟུག་པ། སྲོག་རྩ་དག་
པའི་ལྟེ་བ་ཡིད་བཟང་མའི་ཟེ་བ་དང་། དབུ་མ་ཕྲ་མོ་སྤྲོ་བའི་ཟེའུ་འབྲུ་ཅན། འབྱུང་བ་བཞི་དང་
421

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡེ་ཤེས་ལྔའི་རྩ་བརྒྱད་དྭངས་ཤིང་གསལ་བའི་དབུས་སུ་རང་འདྲ་བའི་ཡེ་ཤེས་སེམས་དཔའ་ཟླ་
བ་བྱང་ཆུབ་ཀྱི་སེམས་ཀྱི་བདག་ཉིད་ཀྱིས་མཆོག་ཏུ་དཀར་བོ། · འོད་གསལ་བའི་བདག་ཉིད་
ཀྱིས་ཤིན་ཏུ་དྲི་མ་མེད་པ་མེ་ལོང་གཡའ་དག་པའི་ནང་དུ་གསོན་པོའི་གཟུགས་བརྙན་ཤིན་ཏུ་
གསལ་བར་ཤར་བ། ཡེ་ཤེས་སྒྱུ་མའི་མཚནདང་དཔེ་བྱད་ལྟ་བས་ཆོག་མི་ཤེས་པ་ཁ་སྦྱོར་གྱི་སྐུ་
རྩེ་གཅིག་ཏུ་བསྒོམ་པར་བྱའོ། །དེ་ནས་དེ་ལ་གསལ་སྣང་འཐོབ་པ་ན། དེའི་ཐུགས་ཀར་རྣམ་
ཤེས་ཀུན་རྫོབ་བྱང་ཆུབ་སེམས་ཤིན་ཏུ་རྣམ་པར་དག་པའི་ཟླ་བའི་སྟེང་དུ་ཡེ་ཤེས་དོན་དམ་པའི་
བྱང་ཆུབ་ཀྱི་སེམས་ཆགས་ཐོགས་ཐམས་ཅད་དང་བྲལ་བའི་ཧཱུཾ་དཀར་བོ་མཚུངས་པ་མེད་པའི་
འོད་ཀྱིས་ནམ་མཁའ་ཐམས་ཅད་གང་བ། ཤར་གྱི་འདབ་མར་མི་བསྐྱོད་པའི་ངོ་བོ་ཨཾ། ལྷོར་རིན་
ཆེན་འབྱུང་ལྡན་གྱི་ངོ་བོ་ཨཻ། ནུབ་ཏུ་འོད་དཔག་མེད་ཀྱི་ངོ་བོ་ཨཻ། བྱང་དུ་དོན་ཡོད་གྲུབ་པའི་
ངོ་བོ་ༀ་རྣམས་ཤིན་ཏུ་དཀར་བ། བྱང་ཆུབ་ཀྱི་སེམས་ཀྱི་ཟླ་བའི་འོད་དུ་འཕྲོ་བ། མཚམས་སུ་
མཱ་མ་ཀི་ལ་སོགས་པའི་ངོ་བོ་གཡས་སྐོར་གྱིས་རྀ་རཱྀ་ལྀ་ལཱྀ་རྣམས་འོད་ཟེར་དཀར་བོ་འཕྲོ་བ་རྩེ་
གཅིག་ཏུ་བ
་བསམ་པར་བྱའོ། །དེ་ལ་གསལ་སྣང་ཐོབ་པའི་ཚེ་ལུས་སེམས་རྣམས་སྟོབས་རྒྱས་ཤིང་
བདེ་བར་བྱེད་པས་ཚིམ་ནས་མཆོད་པའི་རྟེན་ཧཱྃ་ཨོཾ་ལ་སོགས་པའི་བདུད་རྩིའི་ས་བོན་དེ་རྣམས་
ལས་བྱང་ཆུབ་ཀྱི་སེམས་ཀྱི་རང་བཞིན་ཁ་དོག་དཀར་བོ་མཆོག